Efterretninger fra Adresse-Contoiret i Bergen, 1775-08-14
Vor synderlig Bevaagenhed tilforn, Da Vi, efter at Peter Stamman og Rudolph Grip, som da værende Ober-Formyndere i Vor Kiøbstæd, Bergen havde ansøgt, at intet Ansvar maatte hæfte paa dem og Formænd for de udsatte og vedkommende Værger betroede Børne-Midler, saa længe det lovlig kunde bevises, at de Eiendomme, hvori samme vare beroende, virkelig var af større Værdie, den Tid saadanne Capitaler bleve Værgen betroede, end det, som Børne-Midlerne beløb sig til, og det af den fra din Formand i Embedet, os elskelige Kammer-Herre, Hr. Albrecht Philip Levetzau, Ridder, derover indhentede Erklæring blev befunden, at Børne Midlerne der paa Stædet ere i forrige Tider blevne udsatte, deels paa anden Prioritet, deels saa anseelige Summer paa den 1ste, at ved Husenes Forringelse og øde Grundes Henliggelse, Pantet er blevet enten reent forloret, eller alldeles utilstrækkeligt, have under den 1ste Maji 1773 ladet bemeldte Kammer=Herre Levetzau fra Vores Danske Cancellie tilskrive at tilkiendegive Ober-Formynderne, at de ufortøvet havde at opsige alle de Capitaler, som kunde holdes for usikre, og ved længere Henstaaelse endnu meere vilde blive det, samt efter at have gjort sig al Flid for at bekomme hvad der var at faae, indberette, hvilke Penge paa ingen Maade kunde erholdes, paa det de forrige Oberformyndere, som har været Skyld i denne Mislighed, kunde derfor drages til Ansvar, i hvilken Anledning han har ladet foranstalte en Examinations-Forretning over Børne-Midlerne, og indsendt samme tilligemed en Forestilling desangaaende fra Magistraten og Oberformynderne, samt sit eget Forslag, hvorledes han formeente, at der til større Sikkerhed for Børne-Midlerne der i Byen herefter kunde være at forholde. Saa give Vi dig hermed tilkiende, at vi efter det af dig i Medhold og Overeensstemmelse af foranførte nærmere forfattede ForSlag, allernaadigst have fundet for godt og hermed ville have anordnet: 1) At saa snart noget Dødsfald i Bergen herefter indfalder, hvorefter Umyndige kan tilfalde noget i Arv, skal Skifteforvalterne være pligtige at tilkiendegive det for Oberformynderne, som da bør indfinde sig i Stervboet, for at paasee de Umyndiges Beste, tale deres Ret og annamme deres Arv. 2) Saa snart nogen Arv i Penge enten ved Skifte eller i andre Maader tilfalder en Umyndig, skal Oberformynderne strax udsætte Pengene paa sikkert Pant, og skal Obligationerne ei allene indeholde, at den laante Summa er den eller den Umyndige tilhørende, men de bør end og af Oberformynderne paattegnes, at det er Umyndiges Penge, og at de ei kand transporteres eller afhendes uden Oberformyndernes paategnede Samtykke. 3) Naar Oberformynderne ei paa nogen Eiendom udlaaner meere end to tredendeele i det høieste af Eiendommens ved lovlig Taxation erkiendte sande Værdie, og ei laane mod anden Prioritet, bør de for Ansvar være befriede, dog at de paasee, Pantet ei bliver forringet; til hvilken Ende Panterne, hver Gang nogen Oberformynder fratræder, bør eftersees, ifald den tiltrædende det maatte forlange, og skulde da Pantet ved Taxationen ei befindes en tredendeel meere Værd end hvad derpaa er laant, bør den fratrædende Oberformynder derfor staae til Ansvar. 4) Naar Umyndige enten efter Handlende eller efter saadanne, som intet eie uden de Huuse Vaaninger, Skibsparter eller andre Eiendeele, hvoraf de have deres Næring, og som ei uden Faderens eller Moderens Nærings-Forspildelse, kunde afhændes, bliver tilloddet Deel i saadant, maa det være tilladt, at Uddeelingen skeer in Natura, og Myndlingen pligtig i Tiden at modtage sin Arv, naar Eiendeelene imidlertid ei blive forringede eller ødelagte, dog skal et saadant Udlæg strax af Oberformynderne paategnes saaledes, som anden Post indeholder, og derefter til næste Ting publiceres, for at forebygge Eien delenes Afhændelse eller videre Pantsættelse, ligesom det ingenlunde maa tillades, at Uddeelingen skeer in Natura, uden hvor Fader eller Moder skifter, da den Opdragelse, Barnet nyder, bør ansees, som Rente af den udlagte Arve-Capital og bør alt andet Tillodnede, som uden Forældrenes Nærings-Forliis kand afhændes, strax bortsælges og dermed omgaaes efter 2den Postes Formeld. 5) De, som indesidde med Børne-Midler, skal ufortøvet udstæde saadanne Pante-Obligationer, med hvilke Oberformynderne kunde see, sig betryggede, eller og til Oberformynderne under Executions Tvang udbetale Pengene, med hvilke da omgaaes, som i 3de Post anordnet er. 6) Saasnart noget Skifte er sluttet, eller en og anden Værge efter Omstændigheder forløves, beskikker Magistraten efter Oberformyndernes Forslag de Umyndig, fornuftige og ærlige Mænd til Værger; til disse udleveres Obligationerne imod deres Beviis, for derefter at indfordre Renterne, og paasee, at Pantet ei bliver forringet, hvormed Oberformynderne og bør have Tilsyn; Og bør Oberformynderne engang om Aaret udi en af Magistratens Overværelse holde et Formynder-Ting, hvor alle Værger skal være pligtige at indlevere det aarlige aflæggende Formynder Regenskab, da det, som fra Renterne overskyder, tillegges Capitalen, og af Oberformynderne paa oftmeldte Maade besørges udsat, og Obligationen Værgen leveret. Skulle der imellem Oberformynderne og Værgerne om Regenskabets Aflæg eller i andre Maader blive Tvist, paakiendes det af Magistraten, og om enten af Parterne ei dermed skulle være fornøyet, da af Stiftamtmanden, hvis Decision da skal være dem til Efterlevelse. 7) For at eftersee de Umyndiges Midlers nu værende Tilstand, skal strax i din, Magistratens, Oberformyndernes og Værgernes Overværelse, foretages en nøie og ordentlig Undersøgning, hvorOberformynderne skal bemangle alle de nu værende Panter, for saavit Panterne ei af dem ansees for en tredendeel at overgaae det Laante, da ingen paa anden Prioritet udsat Arve-Capital maa antages, med mindre Debitor desuden kan stille saadan Caution, som Oberformynderne kan være betryggede med, i hvilket Fald det, for en at ruinere dem, bør for den fremfarne Tid saaledes forblive, men for Eftertiden maa de Umyndiges Midler ei, under hvad Skindet end maatte være, paa anden Prioritet udsættes; hvorimod det for den forbigangne Tid maa ansees for god Sikkerhed, hvad som Børn i Eiendeele kunde være udlagt, naar samme ikke befindes at være forringet, omendskiønt de efter Tidernes nu værende Omstændigheder kunde ansees af ringere Værdie. 8) Ligesom en saadan Undersøgning ufortøvet skal foretages, saa bør og ved hver foregaaende Forandring af Oberformynderne skee en ordentlig Examination af Magistraten inden Raadstuen, hvor den tiltrædende Oberformynder skal udsætte alle Mangler, som af Magistraten decideres, og om fornøden eragtes, af Stiftamtmanden endelig paakiendes; Alt hvad som ikke da bliver udsat den fratrædende Oberformynder til Last, skal siden ankomme paa den tiltrædendes Ansvar, i hvilken Henseende Stiftet skal tilstilles en Gienpart af det foretagne, ligesom og Stiftamtmanden skal i alle Tilfælde paasee dette Rescripts nøiagtige Efterlevelse, saa fremt han ei selv vil staae til Ansvar for det manglende. 9) For at faae udslettet af OberformynderBøgerne de Arve-Lodder, som ere tilfaldne de for længst blevne Myndige, maa disse af Oberformynderne med Aar og Dags Varsel for Laug tinget og Raadstuen indkaldes til at søge Rigtighed og give Afkald, under Fortabelse af deres Fordring, hvilken Jndkaldelse uden Betaling skal publiceres, saa skal og for Eftertiden alle Arvinger inden et Aars Forløb, efter at de ere blevne Myndige være pligtige at modtage deres Arv og give deres Afkald, eller tilskrive dem selv, om noget af deres Arve-Midler skulle blive usikker, da Øvrigheden og Oberformynderne efter den Tid blive aldeles angerløse, dog forstaar sig selv at de skal udlevere Arven saaledes som den findes. Og som Vi i øvrigt under denne Dags Dato, have befalet Os Elskelige General-Auditeur og ByeFoged Harjer Siemmers Heiberg og Regiments Qvarteer=Mæster og Sorenskriver Johannes Haberdorff. som Commissarier, at undersøge og paakiende, hvorvidt saavel de nu, som forhen værende Ober formyndere og samtlige Værger bør være ansvar ligge til de Capitaler, der efter denne Vores, angaaende de Umyndiges Midler i Bergen gjorte Anordning kunde ansees usikre, og derhos paaskiønne, hvilke der i Overensstemmelse hermed, kunde uden Hazard blive uopsagte, med videre, som hosfølgende Gienpart af forberørte Commissori nærmere udviser. Saa er tillige hermed Vores allernaadigste Villie og befaling, at du anordner en duelig Procurator de, som Actor for bemeldte Commission, uden nogen Betaling, haver at tiltale de Skyldige. Derefter du dig allerunderdanigst haver at rette, og herom den fornødne Anstalt at lade føie, samt Os ellers at indberette, at du denne Ordre, haver bekommet. befalende dig Gud, Skreven, paa Vort Slot Fredensborg den 5te Julii 1775. Under Vor Kongelige Haand og Signet. CHRISTIAN. R. D. Thot. Luxdorph. P. Aagaard. Til Stiftbefalingsmanden Christian de Schouboe, anlangende hvorledes der til Rigtigheds Erholdelse for Umyndiges og Børne-Midler i Bergen for den forbigangne Tid, og til større Sikkerhed, for samme herefter skal forholdes. In fidem Schouboe.